|  |  |
| --- | --- |
|  |  |

**პროექტის: P23-7 Water treat მე-3 რიგის**

**არსებული შემასქელებლების რემონტის,**

**მოედნების, შემოღობვებისა და კიბეების ლითონკონსტრუქციების პროექტის შემუშავების, მათი დამზადებისა და ლითონკონსტრუქციების მონტაჟის**

**ტექნიკური დავალება**

**სამუშაოთა დამკვეთი:** სს „RMG Copper“.

**ობიექტების ადგილმდებარეობა:** ბოლნისის რაიონი, კაზრეთის დასახლება.

**სამუშაოთა დაწყების ვადა:** საორიენტაციოდ 2025 წლის 10 ოქტომბერი.

**სამუშაოთა მოცულობა:**

1. П-18 №4 და №5 მოქმედი რადიალური შემასქელებლების ჯამების რკინაბეტონის კონსტრუქციების რემონტის შესრულება 1-ელი და მე-2 დანართების (პუნქტები 7) – „ტექნიკური მდგომარეობის გამოკვლევა“ რეკომენდაციების შესაბამისად.

* შესრულდეს ჯამების გარე და შიდა ზედაპირების ჰიდროჭავლური გაწმენდა (1-ელი და მე-2 დანართების 7.1.1. პუნქტი);
* აღდგეს დამცავი ფენა სარემონტო შედგენილობებით. წინასწარ გაიწმინდოს კოროზიისგან და ჟანგის გარდამქმნელით დამუშავდეს. საერთო მოცულობა 92 მ3, სიღრმე – 30 მმ (1-ელი და მე-2 დანართების 7.1.2. პუნქტი);
* მოედნის ნაწილის დემონტაჟის ადგილებში 12 ცალი დემონტირებული ტორსი დამუშავდეს კოროზიის საწინააღმდეგო შედგენილობით, ჩატარდეს ტორკრეტირება სარემონტო შედგენილობებით, შესრულდეს ტორსების მოჩარჩოება შველერით, მოედანთან და შემასქელებლის ჯამთან დაანკერებით (1-ელი და მე-2 დანართების 7.1.3. პუნქტი, მე-3 დანართის სქემა) 17 მ საერთო სიგრძით;
* სავალი მოედნის ქვედა ნაწილში იმ ადგილებში, სადაც დაშლილია ბეტონის დამცავი ფენა და არმირება კოროზიით არის დაზიანებული, ჩატარდეს სარემონტო სამუშაოები 176 მ2 ფართობზე (1-ელი დანართის 7.1.4. პუნქტი);
* სავალი მოედნის ქვედა ნაწილში იმ ადგილებში, სადაც სიღრმისეულად არის დაშლილი ბეტონის ფენა, ჩატარდეს სარემონტო მონოლითური სამუშაოები 13 მ2 ფართობზე (1-ელი დანართის 7.1.5. პუნქტი);
* მოხდეს მოჭიმვის დემონტაჟი სავალი მოედნის ზედა ზედაპირზე მისი შემდგომი აღდგენით მჟავამედეგი ბეტონით, საერთო მოცულობა 176 მ2 დახრილობის გათვალისწინებით;
* შესრულდეს რელსის დემონტაჟი კედლის ზედა ნაპირზე (შემასქელებელი № 4) და ორივე შემასქელებლის მოჭიმვის დემონტაჟი (მე-3 დანართის სქემა). ჩატარდეს კედლის მოცემული ნაწილის ტორკრეტირება. სიღრმისეულად დაშლის შემთხვევაში, მექანიკური გაწმენდის შემდეგ ჩატარდეს აღდგენითი მონოლითური სამუშაოები;
* მოხდეს სავალი მოედნის შემოღობვის მთლიანი დემონტაჟი შემდგომი აღდგენით. დემონტაჟისა და მონტაჟისთვის შემოღობვის საერთო სიგრძეა 115 მ, მონტაჟისთვის შემოღობვის სიმაღლეა 1200 მმ (მე-3 დანართის სქემა). მონტაჟის შემდეგ შემოღობვა ყვითლად შეიღებოს.
* მოხდეს ძველი მჟავამედეგი საფარის ნარჩენების მექანიკური დემონტაჟი და გათანაბრდეს (მოსწორდეს) ღრმა ნაჯაოები, ჩატარდეს ზედაპირის აღდგენა მჟავამედეგი საფარით, 852 მ2 მოცულობით (1-ელი დანართის 7.1.9. პუნქტი);
* ჯამების გარე ზედაპირებზე გაწმენდის შემდეგ მოეწყოს ჰიდროსაიზოლაციო საფარი (1-ელი და მე-2 დანართები);
* აღდგეს შემასქელებლების ღარების ჩამოსაშვები ნახვრეტები ტექნიკური ნორმატიული სამართლებრივი აქტების შესაბამისად.

2. სამუშაო დოკუმენტაციის შემუშავება, შემდეგი ლითონკონსტრუქციებისა და მათი რკინაბეტონის საძირკვლების 9ამგვარიუს აუცილებლობის შემთხვევაში) დამზადება და მონტაჟი:

* № 4 და № 5 შემასქელებლების მომსახურების მოედანი (Пл1 მე-4 დანართის სქემაზე), Л1 და Л2 კიბეები 800 მმ სიგანისა;
* შესრულდეს შემასქელებლების Пл2 მომსახურების მოედნის ძველი ფენილის და შემოღობვის დემონტაჟი და შემდეგ 42 მ სიგრძისა და 1 მ სიგანის ახალი ფენილისა და 1,2 მ სიმაღლის ახალი შემოღობვის მონტაჟი (მე-4 დანართის სქემა). მონტაჟის შემდეგ შემოღობვა ყვითლად შეიღებოს;
* Л3 კიბე გზიდან (733 ნიშნულიდან) Пл3 მომსახურების მოედნამდე (725 ნიშნულამდე) და Л4 კიბე Пл3 მომსახურების მოედნიდან (725 ნიშნულიდან) შემასქელებლების ქვეშ ბეტონის საფუძვლამდე (მე-4 დანართის სქემა);
* Пр1 გადასასვლელები (2 ცალი, 1000 მმ სიგანის) Пл3 მომსახურების მოედნიდან (725 ნიშნულიდან) სავალ მოედნებამდე (725.05 ნიშნულამდე);
* Пл4 მომსახურების მოედანი ზომებით: 2000 × 1500 მმ არსებულ კიბეზე გადასასვლელით;
* № 4 და № 5 შემასქელებლების გადასასვლელი ხიდების შემოღობვის უბნები ზომებით: 2000 × 1200 მმ (2 ცალი) (მე-3 დანართი).

3. ჟანგისგან გაიწმინდოს და როხი ფერის საღებავით (RAL 7047) შეიღებოს ლარსენის შპუნტებით დამზადებული საყრდენი კედლის გარე ზედაპირი. ზედაპირების საორიენტაციო ზომებია: 9600 × 3000 მმ და 18000 × 3000 მმ.

4. დამონტაჟდეს წყალსარინი არხები რკინაბეტონის მოედნებიდან შემასქელებლებში ჩაშვებამდე.

5. 636,14 კგ საერთო წონისა და 50 × 50 × 3 კუთხეებით დამზადებული საყრდენი კონსტრუქციების დამზადება და მონტაჟი ელექტრული კაბელების გასაყვანად ტრასირების შესაბამისად (მე-5 დანართი), მათ შორის:

* 218,5 კგ საერთო წონის საყრდენი კონსტრუქციების დამზადება (მე-6 და მე-7 დანართები) და მათი დაყენება სქემის შესაბამისად (მე-5 დანართი);
* 300 (დაახლოებით 104 მ) და 100 (დაახლოებით 65 მ) ღარის მონტაჟი.

ყველა ობიექტისთვის გათვალისწინებული უნდა იყოს შემოღობვის სიმაღლე – 1200 მმ.

საგნების დაცემის ასაცილებლად შემოღობვის კონსტრუქციების ქვედა ნაწილი მომსახურების მოედნებზე უნდა დაიხუროს ერთიანი საფარით იატაკიდან 100 მმ სიმაღლემდე.

**დამკვეთის პასუხისმგებლობა:**

1. მიწის ნაკვეთის, რკინაბეტონის მოედნების გადაცემა.
2. ელექტროენერგიის მიერთების წერტილები.

**მოთხოვნები შემსრულებლის მიმართ:**

1. ანალოგიურ სამუშაოთა წარმოების გამოცდილება. რეფერენს-ფურცლის (რეალიზებული პროექტების სიის) წარმოდგენა.
2. შემსრულებელი სამუშაოს ასრულებს საკუთარი მექანიზმებით, ტვირთამწე მოწყობილობებითა და ხელსაწყოებით. ქვემენარდე ორგანიზაციების ჩართვა დამკვეთთან შეთანხმებით ხდება.
3. კომერციულ წინადადებაში სამუშაოთა თითოეული სახეობისთვის ცალ-ცალკე უნდა იყოს აღნიშნული ვადები (მუშაობის გრაფიკი) და ღირებულება.
4. მენარდემ უნდა წარმოადგინოს მოცემული სამუშაოების შესრულებაში ჩაბმული ტექნიკისა და ადამიანების ჩამონათვალი.